**Elektrotehnički fakultet u Beogradu**

**Principi Softverskog Inženjerstva(SI3PSI)**

***Projektni zadatak***

**POKE PRODAVNICA**

***PSIduck***

***Sadržaj***

[1. ***Uvod*** 4](#_Toc160366369)

[1.1 Rezime 4](#_Toc160366370)

[1.2 Namena dokumenta i ciljne grupe 4](#_Toc160366371)

[2. ***Opis problema*** 4](#_Toc160366372)

[3. ***Kategorija korisnik****a* 5](#_Toc160366373)

[3.1 Gost 5](#_Toc160366374)

[3.2 Registrovan korisnik 5](#_Toc160366375)

[3.3 Moderator 5](#_Toc160366376)

[3.4 Administrator 5](#_Toc160366377)

[4. ***Opis proizvoda*** 5](#_Toc160366378)

[4.1 Pregled arhitekture sistema 5](#_Toc160366379)

[4.2 Pregled karakteristika 5](#_Toc160366380)

[5. ***Funkcionalni zahtev****i* 6](#_Toc160366381)

[5.1 Registracija korisnika 6](#_Toc160366382)

[5.2 Autorizacija moderatora I registrovanih korisnika 6](#_Toc160366383)

[5.3 Administriranje sistema 6](#_Toc160366384)

[5.4 Dodavanje i uklanjanje sličica 6](#_Toc160366385)

[5.5 Pregled sličica 6](#_Toc160366386)

[6. ***Pretpostavke i ograničenja*** 7](#_Toc160366387)

[7. ***Kvalitet*** 7](#_Toc160366388)

[8. ***Nefunkcionalni zahtevi*** 7](#_Toc160366389)

[8.1 Sistemski zahtevi 7](#_Toc160366390)

[8.2 Ostali zahtevi 8](#_Toc160366391)

[9. ***Zahtevi za korisničkom dokumentacijom*** 8](#_Toc160366392)

[9.1 Uputstva za korišćenje sajta 8](#_Toc160366393)

[9.2 Označavanje 8](#_Toc160366394)

[*10.* ***Plan i prioriteti*** *8*](#_Toc160366395)

**ISTORIJA IZMENA**

|  |  |  |  |
| --- | --- | --- | --- |
| *Verzija* | *Datum* | *Opis* | *Autori* |
| 1.0 | 03.03.2024. | Inicijalna verzija | Nikola Milosavljević  Mihajlo Milojević  Aleksandar Vučković  Vuk Davidović |
|  |  |  |  |
|  |  |  |  |

## Uvod

### 1.1 Rezime

Projekat “Poke prodavnica” je deo praktične nastave na predmetu Principi softverskog inženjerstva. Veb stranica je namenjena svim ljubiteljima Pokemona, pružajući korisnicima usluge pregleda, kupovine Pokemon kartica i još puno toga.

### 1.2 Namena dokumenta i ciljne grupe

Ovaj dokument služi da definiše namenu aplikacije, funkcionalnosti koje ona pruža, i druge zahteve koji su traženi u projektnom zadatku. Dokument je namenjen svim članovima tima.

## Opis problema

U ovom odeljku opisan je problem koji aplikacija treba da reši.

Gosti Poke prodavnice imaju mogućnost da pregledaju različite vrste Pokemon kartica, kao i da ih ocenjuju. Registrovani korisnici pored nabrojanih funkcionalnosti, imaju mogućnost da kupe kartice, ili da ih dodaju u listu želja. Moderator se brine o ažurnosti sajta, ima mogućnost dodavanja i uklanjanja kartica iz korpe. Administrator vodi računa o autorizaciji korisnika. Administrator takodje ima sposobnost da dodeli registrovanom korisniku poziciju moderatora. Na sajtu je takođe omogućen pregled svim korisnicima sortirane liste Pokemon kartica po opadajućem, odnosno rastućem poretku.

## Kategorija korisnika

### 3.1 Gost

Gost sajta može da pregleda kartice dostupne u prodavnici i da im daje ocenu. Gosti imaju mogućnost i da se registruju u sistem.

### 3.2 Registrovan korisnik

Registrovani korisnici mogu da se loguju u sistem tako što ukucaju svoje korisničko ime i šifru u login formi. Oni mogu da kupuju kartice i da ih dodaju u wishlist-u.

### 3.3 Moderator

Moderator vodi računa o aktuelnosti prodavnice. On može da nabavlja kartice, kao i da ih i uklanja iz prodavnice kada više nisu nisu dostupne.

### 3.4 Administrator

Administrator ima mogućnost da dodeli nekom registrovanom korisniku ulogu moderatora, kao i da mu je ukloni.

## 4. Opis proizvoda

U ovoj sekciji navedena je osnovna arhitektura sistema kao i neke najbitnije karakteristike koje sajt poseduje.

### 4.1 Pregled arhitekture sistema

Poke prodavnica je dinamički Internet sajt, smešten na serveru koji podržava Django radni okvir i Ajax tehnike. U okviru projekta je implementiran i server na kome je baza podataka MySql u kojem se čuvaju kako različite vrste sličica, tako i podaci o nalozima moderatora, registrovanih korisnika i njihove šifre za pristup. Web server uz pomoć back-end realizacije, preko Django framework-a i pristupa bazi podataka kreira statički HTML (Front-end) kod koji mogu pregledati zainteresovani korisnici.

### 4.2 Pregled karakteristika

|  |  |
| --- | --- |
| *Korist za korisnika* | *Karakteristika koja je obezbedjuje* |
| Raspoloživost sistema, neograničen pristup sistemu | Sistem je dostupan u svakom trenutku, tako da korisnik može uvek, sa bilo kog računara da pristupi sajtu. |
| Pristup sa bilo kog računara povezanog na Internet | Interfejs zasnovan na Web browseru, HTMLu i JavaScript-u ne postavlja ograničenja na klijentskoj strani. |
| Jednostvno korišćenje i navigiranje kroz sajt | Sajt nudi mogućnost korisniku da na jednom mestu pregleda sve dostupne sličice u prodavnici, kao i da ukoliko želi sortira sličice po oceni. |
| Sigurnost i poverljivost informacija | Pristup sajtu štiti se autorizacijom korisnika. Svi podaci o autorizaciji korisnika se čuvaju u bazi podataka. |

## Funkcionalni zahtevi

U ovom odeljku opisane su osnovne funkcionalnosti koje sistem obezbedjuje različitim kategorijama korisnika.

### Registracija korisnika

Ukoliko korisnik nema svoj nalog, može ga kreirati unošenjem ličnih podataka. Nakon uspešne registracije korisnika njegovi podaci će biti upisani u bazu podataka na osnovu čega će moći kasnije da pristupa sajtu.

### Autorizacija moderatora i registrovanih korisnika

Da bi se moderator i registrovani korisnici uspešno autorizovali na sistem, moraju da unesu svoje korisničko ime i šifru koji se poklapaju sa podacima u bazi podataka. Nakon uspešnog logovanja u sistem, ovi korisnici imaju pristup svim funkcionalnostima koje odgovaraju vrsti korisnika kojoj pripadaju.

### Administriranje sistema

Administrator sistema jedini poseduje lozinku za pristup interfejsu koji omogućava dodavanje novih i brisanje starih naloga moderatora i korisnika.

### Dodavanje i uklanjanje sličica

Moderator i administrator sistema jedini imaju mogućnost dodavanja i uklanjanja sličica. Prilikom dodavanja, moguće je dodavanje već postojeće , ili nove sličice na sajt. Prilikom dodavanja nove sličice obavezno je da se navede ime, slika i cena sličice.

Uklanjanje sličica se vrši time što se sličica zasivi i time se izbacuje iz prodavnice.

### Pregled sličica

Svi korisnici imaju mogućnost pregleda teksta, slike i cene sličice. Prelaz mišem preko odredjene sličice čini da se slika uveliča i na taj način je korisnicima pružena bolja vidljivost svih detalja sličice.

#### Ocenjivanje sličice

Svi korisnici imaju mogućnost davanja ocene sličici.

#### Sortiran pregled

Svi korisnici imaju mogućnost sortiranog pregleda sličica prema oceni, azbučnom redosledu, ili prema ceni. Sortiranje je moguće obaviti prema opadajućem ili neopadajućem poretku.

#### Kupovina sličice

Svi registrovani korisnici imaju mogućnost kupovine sličica. Kupovina se obavlja tako što se klikne na sličicu i izabere opcija kupovine sličice. Time se kupljena sličica izbacuje iz prodavnice I postavlja u korpu koja je korisnicima vidljiva na sajtu.

#### Dodavanje slike u listu želja

Registrovani korisnici mogu da označe koje kartice bi potencijalno kupili u budućnosti, dodavanjem istih u listu želja. Sama lista želja korisnika je dostupna I vidljiva samo njemu na sajtu.

#### Promena cene sličice

Moderator i administrator mogu da promene cene sličica, kao i da dodaju popuste koji važe do odredjenog vremena.

## Pretpostavke i ograničenja

Sistem treba isprojektovati tako da navigiranje kroz sistem bude jednostavno, pružajući korisniku jednostavan i vizuelno lep API. Potrebno je pružiti korisnicima što bolji pregled sličica, a i učiniti njihovo dodavanje i uklanjanje jednostavnim. Treba obezbediti sigurno čuvanje podataka vezanih za autorizaciju korisnika.

## Kvalitet

Potrebno je izvršiti funkcionalno (black-box) testiranje svih funkcija sistema. Važno je testirati ekstremne slučajeve upotrebe sistema, na primer: prepoterećenje sajta, pokušaj pregleda sličica sortiranih po oceni, za vreme unošenja ocena od strane drugih korisnika itd.

## Nefunkcionalni zahtevi

Sistem se sastoji iz serverske i korisničke komponente.

### Sistemski zahtevi

Serverski deo može da se izvršava na bilo kom Web serveru koji podržava Django radni okvir i MySql bazu podataka. Neophodno je obezbediti kompatibilnost sa različitim Internet pregledačima (kao na primer: Mozilla Firefox, Internet Explorer itd.), kao i da izgled stranice ne odstupa bitno u odnosu na sam pregledač.

### Ostali zahtevi

Sistem treba da pruži zadovoljavajuće performance pri odzivu, kao i određenu vizuelnu dinamičnost stranice.

## Zahtevi za korisničkom dokumentacijom

### Uputstva za korišćenje sajta

Dostupna su uputstva za dodavanje i uklanjanje, kao i promena cena sličica. Ova uputstva su namenjena za moderatora i administratora stranice.

### Označavanje

Svaka stranica mora imati logo I naziv sajta. Potrebno je za svaku sličicu da bude označeno od strane kog korisnika je uneta sa njegovim korisničkim imenom.

## 10. Plan i prioriteti

Razvoj Poke prodavnice treba da se odvija iterativno. Inicijalna verzija trebalo bi da obuhvati minimalno sledeće funkcionalnosti:

* Prijava na sistem
* Pregled sličica
* Dodavanje i uklanjanje sličica
* Osnovne administratorske funkcionalnosti

U kasnijim verzijama postoji mogućnost dodavanja:

* opcije kupovine sličice preko drugih sajtova, poput Amazon-a, i Ebay-a.
* pregleda sličica po poretku sortiranom po tipu kojem pripadaju Pokemoni.
* polja za pretragu, što bi doprinelo efikasnijem pretraživanju sajta.